32004R1741
L 311/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1741/2004 НА КОМИСИЯТА
от 7 октомври 2004 година
за изменение на Регламент (ЕО) № 1291/2000 за определяне на общи подробни правила за прилагане на система за лицензии за внос и износ и сертификатите за предварително фиксиране на селскостопански продукти
КОМИСИЯТА НА ЕВРОПЕЙСКИТЕ ОБЩОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 26, параграф 3 от него, както и съответните разпоредби от други регламенти относно общата организация на пазарите на селскостопански продукти,
като има предвид, че:
(1)
Когато лицензиите за внос се използват за определяне на преференциално вносно мито в рамките на тарифни квоти, съществува риск от измама чрез употреба на фалшиви лицензии, и по-специално когато има голяма разлика между пълната и намалената или нулева ставка на митото. За да се намали рискът от измама, следва да се създаде механизъм за контрол на автентичността на някои лицензии.
(2)
Регламент (ЕО) № 1291/2000 г. на Комисията (2) следва да бъде съответно изменен.
(3)
Мерките, предвидени в настоящия регламент, са в съответствие със становищата на всички заинтересовани управителни комитети,
ПРИЕ НАСТОЯЩИЯ РЕГЛАМЕНТ:
Член 1
Към член 50 от Регламент (ЕО) № 1291/2000 се добавя следният параграф 5:
„5. Митническото бюро, което приема декларацията за пускане в свободно обращение, съхранява копие от представената лицензия или препис за даване на право на преференциален режим. По метода анализ на риска най-малко 1 % от лицензиите и най-малко две лицензии на година и на митническо бюро се изпращат за контрол на автентичността на органа, който ги е издал, посочен на самата лицензия. Настоящата алинея не се прилага по отношение на електронните лицензии, нито за лицензиите, които се контролират по друг начин, както е установено в законодателството на Общността.“
Член 2
Настоящият регламент влиза в сила на първия ден от третия месец след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 октомври 2004 година.